Syahadan

Syahadan ialah sebuah filem drama silat Malaysia 2022. Ia mengisahkan seorang pemuda berlatih silat yang perlu menghadapi perjuangan mental dan fizikal untuk menjadi seorang layak untuk silat dan juga menentang sindiket samseng di kampungnya. 

Ia ditayangkan di pawagam pada 17 Februari 2022 di Malaysia.

Ia menampilkan juara silat dunia dan pensilat negara Al Jufferi Jamari sebagai pelakon utama, Anuar Rahman, Bob Megat, Fauzi Khalid, Taqiyuddin Hamid dan para-para atlet pesilat negara.

Sinopsis 
Seorang anak muda, Omar hidup tanpa matlamat sebenar. Demi mendisiplinkan Omar, bapanya terpaksa menghantar Omar ke kampung untuk dibaiki akhlaknya menjadi insan berguna melalui persilatan.

Omar pada mulanya menentang dan tidak berminat mempelajari silat. Namun hatinya terbuka setelah gurunya Pak Daud berjaya menumpaskan samseng yang bersenjata. Sepanjang sesi latihan silat bersama Pak Daud, Omar terpaksa berhadapan dengan falsafah persilatan dan cabaran latihan fizikal mental untuk membina jatidiri sebagai orang silat. 

Setelah berjaya mewarisi ilmu persilatan, suatu hari Omar berdepan dengan kumpulan samseng diketuai oleh Zed Punk yang merupakan sindiket penculikan kanak. Berjayakah Omar menumpaskan kumpulan samseng itu?

Pelakon
Al Jufferi Jamari
Anuar Rahman
Bob Megat
Fauzi Khalid
Taqiyuddin Hamid
Y.Bhg Datuk Wira Hj Megat Zulkarnain
Sazzlan Yuga
Mohd Syafiq Ibrahim
Nashrul Edzam Asri
Muhammad Shukrillah Badrillah

Keluaran 
Filem ini dihasilkan dengan kerjasama Perseketuan Silat Kebangsaan Malaysia (PESAKA). Ia ditayangkan di pawagam pada 17 Februari 2022 di Malaysia.

Lihat juga
Filem bertema silat:
Geran (2019)

Rujukan

Pautan luar
 Cari lokasi pawagam dan jadual: Malaysia
Filem Malaysia
Filem drama Malaysia
Filem bahasa Melayu